앞

<-

다음

->

瑜伽師地論卷第二十

彌勒菩薩說

三藏法師玄□奉　　詔譯

本地分中修所成地第十二

已說思所成地. 云何修所成地. 謂略由四處. 當知普攝修所成地. 何等四處. 一者修處所. 二者修因緣. 三者修瑜伽. 四者修果. 如是四處七支所攝. 何等爲七. 一生円滿. 二聞正法円滿. 二涅槃爲上首. 四能熟解脫慧之成熟. 五修習對治. 六世間一切種淸淨. 七出世間一切種淸淨. 如此四處七支所攝. 普聖敎義廣說應知. 依善說法毘奈耶中. 一切學處皆得円滿

云何生円滿. 當知略有十種. 謂依內有五. 依外有五. 總依內外合有十種. 云何生円滿中依內有五. 謂衆同分円滿. 處所円滿. 依止円滿. 無業障円滿. 無信解障円滿. 衆同分円滿者. 謂如有一生在人中. 得丈夫身男根成就. 處所円滿者. 謂如有一生在人中. 又處中國不生邊地. 謂於是處有四衆行. 謂苾芻苾芻尼近事男近事女. 不生達須쌉戾車中. 謂於是處無四衆行. 亦無賢聖正至正行諸善丈夫. 依止円滿者. 謂如有一生處中國. 不缺眼耳隨一支分. 性不頑◑亦不뎔뎅. 堪能解了善說惡說所有法義. 無業障円滿者. 謂如有一. 依止円滿. 於五無間隨業障. 不自造作不敎他作. 若有作此於現身中必非證得賢聖法器. 無信解障円滿者. 謂如有一必不成就五無間業. 不於惡處而生信解. 不於惡處發淸淨心. 謂於種種邪天處所. 及於種種外道處所. 由彼前生於佛聖敎善說法處修習◑信長時相續. 由此因緣. 於今生中唯於聖處. 發生信解起淸淨心云何生円滿中依外有五. 謂大師円滿. 世俗正法施設円滿. 勝義正法隨轉円滿. 正行不滅円滿. 隨順資緣円滿. 大師円滿者. 謂卽彼補特伽羅具內五種生円滿已. 復得値遇大師出世. 所謂如來應正等覺. 一切知者. 一切見者. 於一切境得無障◑. 世俗正法施設円滿者. 謂卽彼補特伽羅値佛出世. 又廣開示善不善法有罪無罪. 廣說乃至諸緣生法及廣分別. 謂契經. 應頌. 記別. 諷誦. 自說. 緣起. 譬喩. 本事. 本生. 方廣. 希法. 及與論議. 勝義正法隨轉円滿者. 謂卽大師善爲開示俗正法已. 諸弟子衆依此正法. 復得他人爲說隨順敎誡敎授. 修三十七菩提分法. 得沙門果. 於沙門果證得円滿. 又能證得展轉勝上增長廣大所有功德. 正行不滅円滿者. 謂佛世尊雖般涅槃. 而俗正法猶住未滅. 勝義正法未◑未斷. 隨順資緣円滿者. 謂卽四種受用正法. 因緣現前受用正法. 諸有正信長者居士婆羅門等. 知彼受用正法而轉恐乏資緣退失如是所受正法. 是故慇懃奉施種種衣服飮食諸坐臥具病緣醫藥供身什物. 如是十種名依內外生円滿. 卽此十種生円滿名修瑜伽處所. 由此所依所建立處爲依止故. 證得如來諸弟子衆所有聖法. 如是聖法略有二種一有學法. 二無學法. 今此義中意取無學所有聖法. 謂無學正見. 廣說乃至. 無學正智. 何以故. 由諸有學雖有聖法. 而相續中非聖煩惱之所隨逐現可得故. 如是初支生円滿廣聖敎義有此十種. 除此更無餘生円滿若過若增. 云何聞正法円滿. 謂若正說法若正聞法. 二種總名聞正法円滿. 又正說法略有二種. 所謂隨順及無染汚. 廣說當知有二十種. 如菩薩地當說. 又正聞法略有四種. 一遠離□傲. 二遠離輕蔑. 三遠離怯弱. 四遠離散亂. 遠離如是四種過失而聽法者. 名正聞法. 當知廣說有十六種. 亦如菩薩地中當說

云何涅槃爲上首. 謂如來弟子依生円滿轉時. 如先所說相而聽聞正法. 唯以涅槃而爲上首. 唯求涅槃唯緣涅槃而聽聞法. 不爲引他令信於己. 不爲利養恭敬稱轝. 又緣涅槃而聽法者. 有十法轉. 涅槃爲首. 謂依止有餘依涅槃界及無餘依涅槃界. 當知依止有餘依涅槃界. 有九法轉. 涅槃爲首. 依止無餘依涅槃界. 有一法轉. 涅槃爲首. 謂以聞所成慧爲因. 於道道果涅槃起三種信解. 一信實有性. 二信有功德. 三信己有能得樂方便. 如是信解生已. 爲欲成辦思所成智. 身心遠離냑◑而住. 遠離障蓋諸惡尋思. 依止此故便能趣入善決定義思所成智. 依止此故又能趣入無間殷重二修方便. 由此次第乃至證得修所成智. 依止此故見生死過失發起勝解. 見涅槃功德發起勝解. 由串修故入諦現觀. 先得見道有學解脫已. 得見迹. 於上修道由數習故. 更復證得無學解脫. 由證此故解脫円滿. 卽此解脫円滿名有餘依涅槃界. 卽此涅槃以爲上首. 令前九法次第修習而得円滿. 當知卽此解脫円滿. 以無餘依涅槃界而爲上首. 如是涅槃爲首聽聞正法. 當知獲得五種勝利. 何等爲五. 謂聽聞法時饒益自他. 修正行時饒益自他. 及能證得衆苦邊際. 若說法師爲此義故宣說正法. 其聽法者卽以此意而聽正法. 是故此時名饒益他. 又以善心聽聞正法. 便能領受所說法義甚深上味. 因此證得廣大歡喜. 又能引發出離善根. 是故此時能自饒益. 若有正修法隨法行大師. 爲欲建立正法. 方便示現成正等覺. 云何令彼正修行轉. 故彼修習正法行時. 卽是法爾供養大師. 是故說此名饒益他. 因此正行堪能證得寂靜淸淨. 唯有餘依涅槃之界. 是故說此能自饒益. 若無餘依涅槃界中般涅槃時. 名爲證得衆苦邊際. 是名涅槃以爲上首聽聞正法所得勝利. 如是名爲涅槃爲首. 所有廣義除此更無若過若增

云何能熟解脫慧之成熟. 謂毘鉢舍那支成熟故. 亦名慧成熟. 奢摩他支成熟故. 亦名慧成熟. 所以者何. 定心中慧於所知境淸淨轉故. 又毘鉢舍那支最初必用善友爲依. 奢摩他支尸羅円滿之所攝受. 又依善友之所攝受. 於所知境眞實性中有覺了欲. 依尸羅円滿之所攝受. 於增上尸羅毁犯◑戒現行非法壞軌範中若諸有智同梵行者. 由見聞疑或擧其罪. 或令憶念或令隨學. 於爾所時堪忍譏論. 又依所知眞實覺了欲故. 愛樂聽聞. 依樂聞故便發請問依請問故. 聞皆未聞甚深法義. 數數聽聞無間斷故. 於彼法義轉得明◑. 又能除遣先所生疑. 如是覺慧轉明◑故. 於諸世間所有盛事. 能見過患深心◑離. 如是◑心善作意故. 於彼一切世間盛事不生願樂. 彼由如是於諸世間增上生道無願心故. 爲欲斷除諸惡趣法. 心生正願. 又爲修集能對治彼所有善法. 修集一切煩惱對治所有善法. 爲欲證得彼對治果. 亦爲自心得淸淨故. 心生正願. 如是十種能熟解脫慧成熟法. 如先所說漸次能令解脫円滿. 又隨次第已說三支. 能聞正法円滿. 涅槃爲上首. 能熟解脫慧之成熟. 如是三支廣聖敎義. 謂十十種. 除此更無若過若增. 又此三支當知卽是修瑜伽因緣. 何以故. 由依此次第此因此緣. 修習瑜伽方得成滿. 謂依聞正法円滿. 涅槃爲上首. 能熟解脫慧成熟故

云何修習對治. 當知略說於三位中有十種修習瑜伽所對治法. 云何三位. 一住家位. 二出家位. 三遠離閑居修瑜伽位. 云何十種修習瑜伽所對治法. 謂在家位中於諸妻室有◑欲相應貪. 於餘親屬及諸財寶有受用相應愛. 如是名爲處在家位所對治法. 由此障◑於一切種不能出離. 設得出家由此尋思之所擾動. 爲障◑故不生喜樂. 如是二種所對治法. 隨其次第修不◑想修無常想. 當知是彼修習對治. 又出家者於出家位中. 時時略有四種所作. 一常方便修善法所作. 謂我於諸法常方便修爲依止故. 當能制伏隨愛味樂一切心識. 又能如實覺了苦性. 二於無◑論涅槃信解愛樂所作. 謂我當於無◑論涅槃心無退轉不生憂慮. 謂我我今者何所在耶. 三於時時中遊行聚落乞食所作. 謂我乞食受用爲因. 身得久住有力調適. 常能方便修諸善法. 四於遠離處安住所作. 謂若愛樂與諸在家及出家衆雜居住者. 便有種種世間相應見聞受用諸散亂事. 勿我於彼正審觀察. 心一境位當作障◑. 於此四種所作事中. 當知有四所對治法. 於初所作有◑◑懈怠. 於第二所作有薩迦耶見. 於第三所作有愛味貪. 於第四所作有世間種種樂欲貪愛. 如是四種所對治法. 如其次第亦有四種修習對治. 一於無常修習苦想. 二於衆苦修無我想. 三於飮食修◑逆想. 四於一切世間修不可樂想. 又於遠離閑居方便作意位中. 當知略有四種所治. 何等爲四. 一於奢摩他毘鉢舍那品. 有闇昧心. 二於諸定有隨愛味. 三於生有隨動相心. 四推後後日顧待餘時. 隨不死尋不能熾然勤修方便. 如是四種所對治法. 當知亦有四種修習對治. 一修光明想. 二修離欲想. 三修滅想. 四修死想. 又不◑想略有二種. 一思擇力攝. 二修習力攝. 思擇力攝不◑想中. 當知五法爲所對治. 何等爲五. 一親近母邑. 二處顯失念. 三居◑放逸. 四通處◑顯由串習力. 五雖勤方便修習不◑而作意錯亂. 謂不觀不◑隨◑相轉. 如是名爲作意錯亂. 修習力攝不◑想中. 當知七法爲所對治. 何等爲七. 謂本所作事心散亂性. 本所作事趣作用性. 方便作意不善巧性. 由不恭敬勤請問故. 又由不能守根門故. 雖處空閑猶有種種染汚尋思. 擾亂其心. 又於飮食不知量故. 身不調適. 又爲尋思所擾亂故. 不樂遠離內心寂靜奢摩他定. 又由彼身不調適故. 不能善修毘鉢舍那. 不能如實觀察諸法. 如是一切所對治法. 當知總說一門十二一門十四. 又卽如是所對治法. 能治白法還有爾所. 於修二種不◑想中. 當知多有所作. 又於無常所修苦想. 略有六種所對治法. 何等爲六. 一於未生善法最初應生. 而有◑◑. 二於已生善法應住. 不忘修習円滿倍令增廣所有懈怠. 三於恭敬師長往請問中. 不恒相續. 四於恒修善法常隨師轉. 遠離◑信. 五由遠離◑信不能常修. 六於內放逸. 由放逸故於常修習諸善法中. 不恒隨轉. 如是六種所對治法. 還有六法能爲對治多有所作. 與此相違. 應知其相. 又光明想緣多光明以爲境界. 如三摩□多地中已說. 今此義中意辯緣法光明以爲境界修光明想. 謂如所聞已得究竟不忘念法. 名法光明. 與彼俱行彼相應想. 應知名光明想. 何以故. 眞實能令心闇昧者. 謂方便修止觀品時. 於諸法中所有忘念. 與此相違. 當知卽是光明. 又第一義思所成慧及修所成慧俱光明想. 有十一法爲所對治. 云何十一. 謂思所成慧俱光明想有四法. 修所成慧俱光明想有七法. 如是所治合有十一. 思所成慧俱光明想有四法者. 一不善觀察故. 不善決定故. 於所思惟有疑隨逐. 二住於夜分◑惰懈怠故. 多習睡眠故虛度時分. 三住於晝分習近邪惡食故身不調柔. 不能隨順諦觀諸法. 四與在家出家共相雜住. 於隨所聞所究竟法. 不能如理作意思惟. 如是疑隨逐故. 障◑能遣疑因緣故. 此四種法是思所成慧俱光明想之所對治. 令思所成若智若見不得淸淨. 何等名爲修所成慧俱光明想所治七法. 一依擧相修. 極勇精進所對治法. 二依止相修. 極劣精進所對治法. 三依捨相修. 貪著定味與愛俱行所有喜悅. 四於般涅槃心◑恐怖. 與瞋◑俱其心怯溺二所治法. 五卽依如是方便作意. 於法精勤論議決擇. 於立破門多生言論相續不捨. 此於寂靜正思惟時能爲障◑. 六於色聲香味觸中. 不如正理執取相好. 不正尋思令心散亂. 七於不應思處强攝其心思擇諸法. 如是七種是修所成慧俱光明想所對治法. 極能障◑修所成慧俱光明想. 令修所成若知若見不淸淨轉. 此所治法還有十一. 與此相違. 能對治法. 能斷於彼. 當知亦令思修所成若知若見淸淨而轉. 又正方便修諸想者. 有能斷滅所治法欲. 又於所治現行法中. 心不染著速令斷滅. 又能多住能對治法. 斷滅一切所對治法. 如是三法隨逐一切對治修故. 名多所作. 如是名爲修習對治. 此修對治當知卽是修習瑜伽. 此第五支修習對治廣聖敎義. 當知唯有如是十相. 除此更無若過若增

云何世間一切種淸淨. 當知略有三種. 一得三摩地. 二三摩地円滿. 三三摩地自在. 此中最初有二十種得三摩地所對治法. 能令不得勝三摩地. 何等二十. 一有不樂斷同梵行者爲伴過失. 二伴雖有德然能宣說修定方便. 師有過失. 謂顚倒說修定方便. 三師雖有德然於所說修定方便. 其能聽者欲樂羸劣心散亂故. 不能領受過失. 四其能聽者雖有樂欲屬耳而聽. 然闇鈍故. 覺慧劣故. 不能領受過失. 五雖有智德. 然是愛行多求利養恭敬過失. 六多分憂愁難養難滿不知喜足過失. 七卽由如是增上力故. 多諸事務過失. 八雖無此失然有懈怠◑惰故. 棄捨加行過失. 九雖無此失然有爲他種種障◑生起過失. 十雖無此失然有於寒熱等苦不能堪忍過失. 十一雖無此失然有慢◑過故. 不能領受敎誨過失. 十二雖無此失然有於敎顚倒思惟過失. 十三雖無此失然. 於所受敎有忘念過失. 十四雖無此失然有在家出家雜住過失. 十五雖無此失然有受用五失相應臥具過失. 五失相應臥具. 應知如聲聞地當說. 十六雖無此失然於遠離處不守護諸根故. 有不正尋思過失. 十七雖無此失然由食不平等故. 有身沈重無所堪能過失. 十八雖無此失然性多睡眠. 有多睡眠隨煩惱現行過失. 十九雖無此失然不先修行奢摩他品故. 於內心寂止遠離中有不欣樂過失. 二十雖無此失然先不修行毘鉢舍那品故. 於增上慧法毘鉢舍那如實觀中有不欣樂過失. 如是二十種法. 是奢摩他毘鉢舍那品證得心一境性之所對治. 又此二十種所對治法. 略由四相於所生起三摩地中. 堪能爲障. 何等爲四. 一於三摩地方便不善巧故. 二於一切修定方便全無加行故. 三顚倒加行故. 四加行◑緩故. 此三摩地所對治法有二十種白法對治. 與此相違. 應知其相. 由此能斷所對治法多所作故. 疾疾能得正住其心證三摩地. 又得此三摩地. 當知卽是得初靜慮近分定. 未至位所攝. 又此得三摩地相違法. 及得三摩地隨順法. 廣聖敎義當知唯有此二十種. 除此更無若過若增. 由此因緣依初世間一切種淸淨. 於此正法補特伽羅得三摩地. 已善宣說已善開示

復次如是已得三摩地者. 於此少小殊勝定中. 不生喜足. 於勝三摩地円滿. 更起求願. 又卽於彼見勝功德. 又由求願見勝功德. 爲求彼故勇猛精進策勵而住. 又彼於色相應愛味俱行煩惱. 非能一切皆永斷故. 名非得勝. 又非於彼諸善法中皆勤修故. 名他所勝. 又於廣大◑天生處無有沈沒. 又彼無能陵쌉於己下劣信解增上力故. 又彼如是心無沈沒. 於定所緣境界法中. 卽先所得止擧捨相. 無間殷重方便修故. 隨順而轉. 又彼如是隨法相轉數入數出. 爲欲證得速疾通慧. 依定円滿樂聞正法. 故於時時中慇懃請問. 又依如是三摩地円滿故. 於正方便根本定攝內心奢摩他. 證得遠離愛樂. 又證得法毘鉢舍那. 如是觀察熾然明◑所有愛樂. 當知齊此已能證入根本靜慮. 如是名爲三摩地円滿. 又此三摩地円滿廣聖敎義. 當知唯有如是十相. 除此更無若過若增

復次雖已證得根本三摩地故. 名三摩地円滿. 其心猶爲三摩地生愛味. 慢見疑無明等諸隨煩惱之所染汚. 未名円滿淸淨鮮白. 爲令如是諸隨煩惱不現行故. 爲練心故爲調心故. 彼作是思. 我應當證心自在性定自在性. 於四處所以二十二相應善觀察. 謂自誓受下劣形相威儀衆具. 又自誓受禁制尸羅. 又自誓受精勤無間修習善法. 若有爲斷一切苦惱受此三處. 應正觀察衆苦隨逐. 由剃除鬚◑故. 捨俗形好故. 著壞色衣故. 應自觀察形色異人. 如是名爲觀察誓受下劣形相. 於行住坐臥語默等中. 不隨欲行制伏□慢往趣他家. 審正觀察遊行乞食. 如是名爲觀察誓受下劣威儀. 又正觀察從他獲得. 無所畜積諸供身具. 如是名爲觀察誓受下劣衆具. 由此五相. 當知是名初處觀察. 又善說法毘奈耶中. 諸出家者所受尸羅. 略捨二事之所顯現. 一者棄捨父母妻子. 奴婢僕使. 朋友眷屬. 財穀珍寶等所顯. 二者棄捨歌舞倡伎. 笑◑歡娛. 遊從掉逸. 親愛聚會. 種種世事之所顯現. 又彼安住尸羅律儀. 不由犯戒私自懇責. 亦不爲彼同梵行者以法呵◑. 有犯尸羅而不輕擧. 若於尸羅有所缺犯. 由此因緣. 便自懇責. 若同梵行以法呵◑. 卽便如法而自悔除. 於能擧罪同梵行者. 心無◑恨無損無惱而自修治. 由此五相. 是名於第二處觀察. 如是尸羅善円滿已. 應以五相精勤方便修諸善品. 謂時時間諮受讀誦論量決擇勤修善品. 如是乃應受他信施. 又樂遠離以正方便修諸作意. 又復晝夜於退分勝分二法. 知斷修習. 又於生死見大過失. 又於涅槃見勝功德. 由此五相. 是名第三處觀察. 如是精勤修善品者. 略爲四苦之所隨逐. 謂於四沙門果. 未能隨有所證故. 猶爲惡趣苦所隨逐. 體是生老病死法故. 爲內壞苦之所隨逐. 一切所愛離別法故. 爲愛壞苦之所隨逐. 自業所作故一切苦因之所隨逐. 彼爲如是四苦隨逐. 應以七相審正觀察. 由此七相是名第四處觀察. 彼於如是四處. 以二十二相正觀察時. 便生如是如理作意. 謂我爲求如是事故. 誓受下劣形相威儀及資身具. 誓受禁戒. 誓受精勤. 常修善法. 而我今者於四種苦爲脫何等. 若我如是自策自勵誓受三處. 猶爲四苦常所隨逐未得解脫. 我今不應爲苦隨逐. 未於勝定獲得自在. 中路止息或復退屈. 如是精勤如理作意. 乃得名爲出家之想及沙門想. 彼於円滿修多方便以爲依止. 由世間道證得三摩地円滿故. 於煩惱斷猶未證得. 復依樂斷常勤修習. 又彼已得善世間道. 數數爲得三摩地自在故. 依止樂修無間而轉. 又於正信長者居士婆羅門等. 獲得種種利養恭敬. 而不依此利養恭敬而生貪著. 亦不於他利養恭敬. 及餘不信婆羅門等對面背面諸不可意身業語業現行事中. 心生憤◑. 又復於彼無損害心. 又愛慢見無明疑惑種種定中諸隨煩惱不復現行. 善守念住. 又非證得勝奢摩他. 卽以如是奢摩他故. 謂己一切所作已辦. 亦不向他說己所證. 彼由如是樂斷樂修. 心無貪◑. 正念現前離增上慢. 於諸衣服隨宜獲得便生喜足. 如於衣服. 於餘飮食臥具等喜足. 當知亦爾. 又正了知而爲受用. 謂如是等諸資生具. 但爲治身令不敗壞. 暫止饑渴攝受梵行. 廣說乃至. 於食知量. 彼由如是正修行故. 於三摩地獲得自在. 依止彼故其心淸白. 無有瑕穢離隨煩惱. 廣說乃至. 獲得不動. 能引一切勝神通慧. 是名三摩地自在. 此三摩地自在廣義. 當知唯有如所說相. 除此更無若過若增. 又先所說得三摩地. 若中所說三摩地円滿. 及今所說三摩地自在. 總名無上世間一切種淸淨. 當知此淸淨唯在正法非諸外道

云何出世間一切種淸淨. 當知略有五種. 何等爲五. 一入聖諦現觀. 二入聖諦現觀已離諸障◑. 三入聖諦現觀已爲欲證得速疾通慧. 作意思惟諸歡喜事. 四修習如所得道. 五證得極淸淨道及果功德

云何入聖諦現觀. 謂有如來諸弟子衆. 已善修習世間淸淨. 知長夜中由妙五欲積集其心. 食所持故長養其心. 於彼諸欲生愛樂故. 而於諸欲深見過患. 於上勝境見寂靜德. 彼於◑論界易可安住. 謂於世間一切種淸淨. 於無◑論界. 難可安住. 謂於出世間一切種淸淨. 是故於彼◑惡而住. 非不◑惡. 又此住正法者. 於無◑論涅槃界中. 心樂安住樂欲證得. 由闕沙門果證增上力故. 於己雜染相應. 心生◑患. 於己淸淨不相應. 心生◑患. 於己雜染相應過患. 心生◑患. 於己淸淨不相應過患. 心生◑患. 於己淸淨見難成辦. 心生◑患. 此中略有三種雜染相應. 一未調未順而死雜染相應. 二死已當◑煩惱大坑雜染相應. 三由彼煩惱自在力故. 現行種種惡不善業. 往有怖處雜染相應. 彼觀己身闕沙門果證. 由彼闕故與三種雜染相應. 如是觀已心生◑患. 當知淸淨不相應亦有三種. 一諸煩惱斷究竟涅槃名無怖處. 二能證此. 謂依增上心學善心三摩地. 三能證此. 於增上慧學正見所攝微妙聖道. 彼觀己身與此三種淸淨不相應故. 心生◑患. 當知雜染相應過患亦有三種. 一老病死苦根本之生. 二自性苦生無暇處. 三一切處生無常性. 彼觀己身有此三種雜染相應過患. 心生◑患. 當知淸淨不相應過患有五種. 一於邊地生未能止息. 二於惡道生未能止息. 二於在家衆諸無間業未能偃塞. 四於出家衆無量見趣未不相應. 五雖由世間道乃至有頂若定若生. 而於無初後際生死流轉. 未作邊際. 彼觀自身有此五種淸淨不相應過患. 心生◑患. 於己淸淨見難成辦. 當知亦有五種. 一若捨不爲不能自作故. 二於所餘事非請他爲能成辦故. 三決定應作故由於自心未令淸淨必於衆苦不得解脫成吉祥性. 四非於惡業現在不作. 卽說彼爲已作淸淨. 卽名已得於現見法永離熾燃無對治道. 先所造作惡不善業必不壞故. 五由彼淸淨學無學道證得所顯故. 彼觀淸淨. 由此五相難可成辦. 心生◑患. 又復發起堅固精進. 爲欲證得. 彼由觀見雜染淸淨相應不相應故. 心生◑患. 又由觀見雜染淸淨相應不相應過患故. 心生怖畏. 又於淸淨證得及雜染斷滅中. 有◑惰懈怠故. 心便遮止. 又由作意思惟彼相故心生◑患. 卽於此相多所作故. 心極◑患. 如◑患極◑患. 怖畏極怖畏遮止極遮止. 當知亦爾. 如是彼以由◑俱行想. 於五處所. 以二十種相作意思惟故. 名善修治. 復有五因. 二十種相之所攝受. 令於愛盡寂滅涅槃速疾多住. 心無退轉亦無憂慮. 謂我我今者爲何所在. 何等五因. 一由通達作意故. 謂由如是通達作意. 無間必能趣入正性離生. 入諦現觀證聖智見. 二由所依故. 謂由依此所依無間必能趣入正性離生. 餘如前說. 三由入境界門故. 謂由緣此入境界門. 必能趣入正性離生. 餘如前說. 四由攝受資糧故. 謂由此攝受資糧. 必能趣入正性離生. 餘如前說. 五由攝受方便故. 謂由攝受如是方便. 必能趣入正性離生. 乃至廣說. 如是五因當知依諦現觀逆次因說. 非順次因. 依最勝因. 如先說事. 逆次說故. 謂於空無願無相加行中. 於隨入作意. 微細現行有間無間隨轉我慢俱行心相. 能障現觀作意正通達故. 旣通達已於作意俱行心任運轉中. 能善棄捨令無間滅. 依無間滅心由新所起作意. 以無常等行如實思惟. 由此作意修習多修習故. 所緣能緣平等平等智生. 彼於爾時能障現觀我慢亂心便永斷滅. 證得心一境性. 便自思惟. 我已證得心一境性. 如實了知. 當知是名由通達作意故入諦現觀. 又若先以世間道得三摩地亦得円滿. 亦得自在. 彼或於入三摩地相. 謂由此故入三摩地. 或於住三摩地相. 謂由此故住三摩地. 或於出三摩地相. 謂由此故出三摩地. 於此諸相作意思惟. 安住其心入諦現觀. 若得三摩地而未円滿. 亦未自在. 彼或思惟止相. 或思惟擧相. 或思惟捨相. 安住其心入諦現觀. 如是當知由所依故其心安住. 又有二法. 於修現觀極爲障◑. 何等爲二. 一不正尋思所作擾亂心不安

靜. 二於所知事其心顚倒. 爲欲對治如是障◑. 當知有二種於所緣境安住其心. 謂爲對治第一障故. 修阿那波那念. 爲對治第二障故. 修諸念住. 如是當知由入境界門故其心安住. 又於妙五欲樂習近者. 於聖法毘奈耶非所行處. 若於隨宣所得衣服飮食諸坐臥具. 便生喜足. 隨所獲得利養恭敬. 制伏其心. 謂依妙五欲. 不由所得利養恭敬. 心便堅住. 由就因緣. 遠離一切非所行處. 旣遠離已依諸念住樂斷樂修. 於晝夜分時時觀察自他所有衰盛等事. 心生◑患. 又復修習佛隨念等令心淸淨. 又復安住諸聖種中. 如是當知由資糧故. 其心安住. 此依最勝資糧道說. 又彼如是資糧住已. 爲修相應作意加行故. 有二種加行方便. 何等爲二. 一自於契經阿毘達磨. 讀誦受持修正作意. 於蘊等事令極善巧. 二依地師敎. 所謂大師. 뢸波◑耶. 阿遮利耶. 於時時間敎授敎誡攝受依止. 又正加行作意思惟. 當知是名第三方便. 此正加行作意思惟. 名正加行. 此中義者. 謂尸羅◑所有作意. 名正加行作意思惟. 彼自思惟尸羅淸淨. 故. 無悔惱. 無悔惱故. 便生歡喜. 廣說乃至. 心入正定. 是故宣說此正加行作意思惟. 名心住方便. 由如是方便故心速安住. 彼於爾時由此五因二十種相. 攝持其心. 於愛盡寂滅涅槃界中. 令善安住. 無復退轉心無驚怖. 謂我我今者何所在耶. 當於如是心安住時. 應知已名入諦現觀. 如是名入聖諦現觀. 又此聖諦現觀義廣說應知. 謂心◑患相有二十種. 心安住相亦二十種. 除此更無若過若增

云何入聖諦現觀已離諸障◑. 當知此障略有二種. 一行處障. 二住處障. 行處障者. 謂如聖弟子或與衆同居. 隨其生起僧所作事. 棄捨善品數與衆會. 或復安住常乞食法而愛重飮食. 或兼二處. 好樂營爲衣鉢等事. 或爲讀誦經典而好樂談話. 或居夜分而樂著睡眠. 或居晝分樂王賊等雜染言論. 或於是處有親戚交遊談謔等住. 而於是處不樂遠離. 謂長夜數習與彼共居增上力故. 或復樂與第二共住. 諸如是等名行處障. 住處障者. 謂處空閑修奢摩他毘鉢舍那. 總名爲住. 依奢摩他毘鉢舍那. 當知復有四種障◑. 一毘鉢舍那支不隨順性. 二奢摩他支不隨順性. 三彼俱品念不隨順性. 四處所不隨順性. 若謂己聰明而生高擧. 不從他聞順觀正法. 是名毘鉢舍那支不隨順性. 若不安靜身語意行. 躁動輕擧數犯尸羅生憂悔等. 乃至不得心善安住. 當知是名奢摩他支不隨順性. 若有忘念增上力故. 於沈掉等諸隨煩惱心不遮護. 當知是名彼俱品念不隨順性. 若有習近五失相應諸坐臥具. 當知是名處所不順隨性. 或於晝分多諸◑逸. 於夜分中多蚊◑等衆苦所觸. 又多怖畏多諸災숲. 衆具◑乏不可愛樂. 惡友攝持無諸善友. 諸如是等名住處障. 又此二障當知總有二種因緣能爲遠離. 一多諸定樂. 二多諸思擇. 多諸定樂應知略有六種. 謂若有已得三摩地而未円滿未得自在. 彼◑修習止擧捨三種善巧. 由此發生多諸定樂. 若有於三摩地已得円滿亦得自在. 彼應修習入住出定三種善巧. 由此發生多諸定樂. 云何名爲多諸思擇. 謂勝善慧名爲思擇. 由此慧故. 於晝夜分自己所有善法增長如實了知. 不善法增長如實了知. 善法衰退如實了知. 不善法衰退如實了知. 又彼如於晝夜. 若行若住. 習近衣服飮食命緣. 由習近故. 不善法增長善法衰退. 或善法增長不善法衰退. 皆如實了知. 卽此思擇爲依止故. 於所生起諸不善法. 由不堅著方便道理. 驅◑遠離. 於諸善法能勤修習如是二處十種善巧. 於二處所十一種障能令斷滅. 隨所生起卽便遠離. 如是名爲遠離障◑. 又此遠離障◑義. 廣說應知如所說相. 除此更無若過若增

云何入聖諦現觀已. 爲欲證得速疾通慧. 作意思惟諸歡喜事. 謂聖弟子已見聖諦已得證◑. 卽以證◑爲依止故. 於佛法僧勝功德田作意思惟發生歡喜. 又依自增上生事及決定勝事. 謂己身財寶所證盛事. 作意思惟發生歡喜. 又依無嫉. 如於自身於他亦爾. 又依知恩. 謂有恩者. 念大師恩作意思惟. 發生歡喜. 由依彼故. 遠離衆苦及與苦因. 引發衆樂及與樂因. 如是思惟隨順修道歡喜事故. 便能證得速疾通慧. 又此思惟隨順修道歡喜事義. 廣說應知如所說相. 除此更無若過若增

云何修習如所得道. 謂彼如是所生廣大無罪歡喜漑◑其心. 爲趣究竟於現法中心極思慕. 彼由如是心生思慕. 出離樂欲數數現行. 謂我何當能具足住如是聖處. 如阿羅漢所具足住. 如是欲樂生已. 發勤精進無間常委. 於三十七菩提分法方便勤修. 又彼如是勤精進故. 不與在家出家衆相雜住. 習近邊際諸坐臥具. 心樂遠離. 又彼如是發生欲樂. 發勤精進. 樂遠離已不生喜足. 謂於少分殊勝所證. 心無喜足. 於諸善法轉上轉勝轉微妙處넨求而住. 由此四法攝受修道. 極善攝受. 卽此四種修道爲依. 如先所說諸歡喜事所生歡喜. 彼於爾時修得円滿最極損減方便道理. 煩惱斷故. 獲得殊勝所證法故. 亦令喜悅修得円滿. 又修所斷惑品◑重已遠離故. 獲得輕安. 輕安故. 生身心淸淨. 極所攝受. 如是二種修得円滿. 又此有學金剛喩定到究竟故. 修得円滿. 是名修習如所得道. 又此修習如所得道義. 廣說應知. 謂四種法爲依止故. 能令五法修習円滿. 除此更無若過若增

云何證得極淸淨道及果功德. 謂於三位. 樂位苦位不苦不樂位. 爲諸煩惱之所隨眠有二種補特伽羅. 多分所顯. 一者異生. 二者有學. 又有二種能發起雜染品. 一者取雜染品. 二者行雜染品. 卽爲斷此二雜染品. 入善說法毘奈耶時. 能爲障◑所有煩惱. 此諸煩惱能爲隨眠. 深遠入心. 又能發生種種諸苦. 若能於此無餘永斷. 名爲證得極◑道果. 又十無學支所攝五無學蘊. 所謂戒蘊. 定蘊. 慧蘊. 解脫蘊. 解脫. 知見蘊. 名極淸淨道. 又由證得此極◑道. 離十過失住聖所住. 云何名爲十種過失. 所謂依外諸欲所有愁歎. 愛苦. 種種惱亂. 苦苦相應過失. 又有依內不護諸根過失. 由不護諸根故. 生愁歎等. 又有愛味樂住過失. 又有行住放逸過失. 又有外道不共卽彼各別邪見所起語言. 尋思. 追求三種過失. 又有依靜慮邊際過失. 又有緣起所攝發起取雜染品過失. 又有發起行雜染品過失. 若於如是十種過失永不相應. 唯有最後身所任持. 第二餘身畢竟不起. 於最寂靜涅槃界中. 究竟安住. 一切有情乃至上生第一有者. 於彼一切所有有情得爲最勝. 是故說名住聖所住. 以能遠離十種過失. 又能安住聖所住處故. 名功德. 又若彼果若極◑道若彼功德. 如是一切總略說名證得極淸淨道及果功德. 又此證得極淸淨道及果功德義. 廣說應知如所說相. 除此更無若過若增. 若得如是最上無學諸聖法者. 如是聖法相應之心. 於妙五欲極爲◑背. 無異熟故後更不續. 若世間心雖復已斷猶得現行. 彼於後時任運而滅. 又煩惱道後有業道. 於現法中已永斷絶. 由彼絶故當來苦道更不復轉. 由此因果永滅盡故. 卽名苦邊. 更無所餘無上無勝. 此中若入聖諦現觀. 若離障◑. 若爲證得速疾通慧. 作意思惟諸歡喜事. 若修習如所得道. 若證得極淸淨道及果功德. 如是名爲出世間一切種淸淨. 又此出世間一切種淸淨義. 廣說應知如所說相. 除此更無若過若增. 如是若先所說世間一切種淸淨. 若此所說出世間一切種淸淨. 總略爲一說名修果. 如是如先所說. 若修處所若修因緣. 若修瑜伽若修果. 一切總說爲修所成地

瑜伽師地論卷第二十

위

*

다음

->